
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1322 

" - ’ 31 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μελών ειδικής γνωμοδοτικής επιτρο¬ 
πής επί αιτημάτων υπαγωγής στην άοπλη θητεία ή 
την εναλλακτική πολιτική - κοινωνική υπηρεσία.... 1 

Τροποποίηση της 50783/12.10.1990 Υπουργικής Από¬ 
φασης σχετικά με την «Σύσταση και Συγκρότηση της 
Γνωμοδοτικής Επιτροπής του ΕΟΜΜΕΧ και της ΑΤΕ 
σύμφωνα με το άρθρο 8 του Ν. 1982/1990 και καθο¬ 
ρισμός της διαδικασίας λειτουργίας τους» όπως 

τροποποιήθηκε μεταγενέστερα..·. 2 

Συμπλήρωση και τροποποίηση της Κ.Υ.Α. 40412/ 
Β.1677/9.12.1998 για την ενίσχυση των επιχειρήσε¬ 
ων της Περιφέρειας Θράκης. 3 

Ορισμός εκπροσώπων του ΤΕΕ στην Οικονομική και 

Κοινωνική Επιτροπή. 4 

Υπερωριακή Απασχόληση Υπαλλήλων Ε.Ο.Τ. Β’ Εξαμή¬ 
νου . 5 

Έγκριση υπερωριακής εργασίας, του μόνιμου προσω¬ 
πικού, που υπηρετεί σε υπηρεσίες της Γενικής Γραμ¬ 
ματείας Δημ. Έργων του ΥΠΕΧΩΔΕ. 6 

Ανακαθορισμός της καθ’ ύλην αρμοδιότητας των Περι¬ 
φερειακών Ελεγκτικών Κέντρων (Π.Ε.Κ.) του Υπουρ¬ 
γείου Οικονομικών. 7 

Αύξηση ανωτάτου ορίου έκδοσης εγγυητικών επιστο¬ 
λών από την Γενική Τράπεζα της Ελλάδος Α.Ε. 8 

Προσδιορισμός Κρατικής Επιχορήγησης της Επιτρο¬ 
πής Ολυμπίων και Κληροδοτημάτων. 9 

Αντικατάσταση μέλους του Διοικητικού Συμβουλίου της 
Α.Ε. «Εθνικό Δίκτυο Έρευνας και Τεχνολογίας (ΕΔΕΤ)».10 
Ορισμός εκκαθαρισμού αποδοχών και δαπανών μισθω¬ 
μένων ακινήτων του Εθνικού Συμβουλίου Ραδιοτη¬ 
λεόρασης. . 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ.420/155/7931 (1) 

Αντικατάσταση μελών ειδικής γνωμοδοτικής επιτροπής ε¬ 
πί αιτημάτων υπαγωγής στην άοπλη θητεία ή την ε¬ 
ναλλακτική πολιτική - κοινωνική υπηρεσία. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

α. Τις διατάξεις των παραγράφων 1 και 3 του άρθρου 20 


του ν. 2510/97 «Ρύθμιση στρατιωτικών υποχρεώσεων ορι¬ 
σμένων κατηγοριών στρατευσίμων, ανυποτάκτων και ο¬ 
πλιτών, τροποποίηση διατάξεων της στρατολογικής νο¬ 
μοθεσίας, καθιέρωση εναλλακτικής υπηρεσίας και άλλες 
διατάξεις» (ΦΕΚ136 Α’). 

β. Τις διατάξεις του άρθρου 29 Α’ του ν. 1558/85, που 
προστέθηκε με το άρθρο 1 (παρ. 2) ν. 2469/97. 

γ. Την επελθούσα μεταβολή στην υπηρεσιακή κατάστα¬ 
ση μέλους της Επιτροπής. 

δ. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

1. Αντικαθιστούμε τα παρακάτω μέλη της Επιτροπής 
που συγκροτήθηκε με τη Φ.420/203/57845/Σ.875/12 Δεκ. 
97 Κοινή Απόφαση των Υπουργών Εθνικής Άμυνας, Δικαι¬ 
οσύνης και Εθνικής Παιδείας και Θρησκευμάτων «Ορι¬ 
σμός μελών ειδικής γνωμοδοτικής Επιτροπής επί αιτημά¬ 
των υπαγωγής στην άοπλη θητεία ή την εναλλακτική πο¬ 
λιτική - κοινωνική υπηρεσία», (ΦΕΚ 1117/97 Β’). 

α. Τον τακτικό πρόεδρο Τσακόπουλο Ηρακλή, πάρεδρο 
του ΣτΕ, λόγω υπηρεσιακής μεταβολής του, με τον Πισπι- 
ρίγκο Κων/νο, πάρεδρο του ΣτΕ. 

β. Τον αναπληρωματικό πρόεδρο Πισπιρίγκο Κων/νο, 
πάρεδρο του ΣτΕ, λόγω ορισμού του ως τακτικού Προέ¬ 
δρου, με τον Πικραμένο Μιχαήλ, πάρεδρο του ΣτΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΔΙΚΑΙΟΣΥΝΗΣ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΕΥΑΓ. ΓΙΑΝΝΟΠΟΥΛΟΣ 
-Φ- 

Αριθ. 44538/ΔΙΟΕ 1038 (2) 

Τροποποίηση της 50783/12.10.1990 Υπουργικής Απόφα¬ 
σης σχετικά με την «Σύσταση και Συγκρότηση της Γ νω¬ 
μοδοτικής Επιτροπής του ΕΟΜΜΕΧ και της ΑΤΕ σύμ¬ 
φωνα με το άρθρο 8 του Ν. 1982/1990 και καθορισμός 
της διαδικασίας λειτουργίας τους» όπως τροποποιή¬ 
θηκε μεταγενέστερα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ- 

γανα» άρθρο 29Α, το οποίο προστέθηκε με το άρθρο 27 
του Ν.2081/1992 (ΦΕΚ. 137/τ.Α/26.6.1985) και (ΦΕΚ 154/ 
τ.Α/10.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την α¬ 
νάπτυξη και άλλες διατάξεις «(ΦΕΚ 101/τ.Α/31.7.1990), ό¬ 
πως τροποποιήθηκε και συμπληρώθηκε με το Ν. 
2234/1994 (ΦΕΚ 142/τ.Α/31.8.1994). 

γ) Του Π.Δ. 138/1993 «Περί Οργανισμού του Υπουργεί¬ 
ου Εθνικής Οικονομίας (ΦΕΚ 55/τ.Α/14.4.1993). 

2. Την αριθμ. 50783/12.10.1990 απόφαση του Αναπλη¬ 
ρωτή Υπουργού Εθνικής Οικονομίας για τη σύσταση και 
συγκρότηση της Γνωμοδοτικής Επιτροπής του ΕΟΜΜΕΧ 
και της ΑΤΕ σύμφωνα με το άρθρο 8 του Ν. 1892/1990 και 
καθορισμόςτης διαδικασίας λειτουργίας τους, όπωςτρο- 
ποποιήθηκε μεταγενέσΓερα. 

3. Το αριθ. 172/1.12.1998 έγγραφο της «ΑΓΡΟΤΙΚΗΣ 
ΤΡΑΠΕΖΑΣ ΤΗΣ ΕΛΛΑΔΟΣ» Α.Ε., αποφασίζουμε: 

Άρθρο 1 

Τροποποιούμε την παράγραφο Β’ του άρθρου 5 της α- 
ριθμ. 50783/12,10.1990 (ΦΕΚ654/τ.Β/15.10.1990) υπουρ¬ 
γικής απόφασης, όπως αυτή τροποποιήθηκε μεταγενέ¬ 
στερα, ως εξής: 

Β. «ΓΝΩΜΟΔΟΤΙΚΗ ΕΠΙΤΡΟΠΗ ΤΗΣ ΑΤΕ» 

4. Αθηνά Σηφάκη (Γεωτεχνικό), Υποδιευθύντρια της 
Α.Τ.Ε. ως αναπληρωματικό μέλος, σε αντικατάσταση του 
αναπληρωματικού μέλους Παρασκευά Σταυριανού, ο ο¬ 
ποίος συνταξιοδοτήθηκε. 

Άρθρο 2 

1. Κατά τα λοιπά ισχύουν οι διατάξεις της αριθμ. 
50783/12.10.1990 απόφασης όπως αυτή τροποποιήθηκε 
μεταγενέστερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 44247/Β.2108 (3) 

Συμπλήρωση και τροποποίηση της ΚΎ.Α. 40412/ 
Β. 1677/9.12.1998 για την ενίσχυση των επιχειρήσεων 
της Περιφέρειας Θράκης. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Τον Ν. 1266/82 «Περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

3. Την πράξη του Διοικητή της Τράπεζας Ελλάδος αριθ. 


1620/5.10.89 «Ρυθμίσεις Οφειλών από τραπεζικό δανει¬ 
σμό». 

4. Την κοινή απόφαση των Υπουργών Εθνικής Οικονο¬ 
μίας και Οικονομικών αριθμ. 1648/Β.22/13.1.1994 όπως 
συπληρώθηκε, τροποποιήθηκε μεταγενέστερα και ισχύ¬ 
ει. 

Την ανάγκη υποβοήθησης των επιχειρήσεων της Περι¬ 
φέρειας Θράκης οι οποίες επλήγησαν από κεραυνούς - 
πυρκαγιές κατά τη διετία 1997 -1998 προκειμένου οι επι¬ 
χειρήσεις αυτές να δυνηθούν να αποζημιωθούν από τις α¬ 
σφαλιστικές εταιρείες, να επιδιορθώσουν τις ζημιές τους 
και να δυνηθούν να συνεχίσουν το παραγωγικό τους έρ¬ 
γο, αποφασίζουμε: 

Οι οφειλές των επιχειρήσεων της Περιφέρειας Θράκης 
οι οποίες επλήγησαν από κεραυνούς - πυρκαγιές κατά τη 
διετία 1997 -1998 και έχουν για το λόγο αυτό αναστείλει 
τη λειτουργία τους ή υπολειτουργούν δύνανται να υπα¬ 
χθούν στις διατάξεις της Κ.Υ.Α. υπ’ αριθμ. 40412/- 
Β. 1677/9.12.1997 όπως ισχύει για τη ρύθμιση των ληξι¬ 
πρόθεσμων οφειλών τους σπς Τράπεζες. 

Οι αρμόδιες Υπηρεσίες των Νομαρχιών θα χορηγούν 
βεβαιώσεις στις οποίες θα φαίνεται ότι οι ανωτέρω επι¬ 
χειρήσεις έχουν πληγεί αποδεδειγμένα από κεραυνούς - 
πυρκαγιές κατά τη διετία 1997 -1998, προκειμένου οι επι¬ 
χειρήσεις αυτές να υπαχθούν σπς ρυθμίσεις της Κ.Υ.Α. 
4042/Β. 1677/9.12.1997. 

Στις διατάξεις της παρούσας υπάγονται και τυχόν βε¬ 
βαιωμένες μέχρι 30.11.1998 οφειλές σπς Δ.Ο.Υ. λόγω κα¬ 
τάπτωσης της εγγύησης του Ελληνικού Δημοσίου από 
δάνεια που ρυθμίστηκαν με βάση την Κ.Υ.Α. 1648/- 
Β.22/13.1.1994, ύστερα από την επαναφορά τους σπς 
Τράπεζες. 

Κατά τα λοιπά ισχύουν οι υπ’ αριθ. ΚΎ.Α. 1648/Β.22/ 
13.1.1994 και ΚΎ.Α. 40412/Β. 1677/9.12.1998, όπως ισχύ¬ 
ουν. 

ΚΑΛΥΨΗ ΔΑΠΑΝΗΣ 

Η δαπάνη που προκαλείται από την παρούσα Απόφαση, 
θα βαρύνει το λογαριασμό του Ν. 128/75, ο οποίος δημι- 
ουργείται από την παρακράτηση επί των χορηγήσεων των 
Τραπεζών, με σκοπό την επιδότηση επιτοκίων δανείων. Ο 
λογαριασμός αυτός επιδοτείται από τον Κραπκό Προϋ¬ 
πολογισμό μόνο σε περίπτωση ελλειμματικότητάς του και 
για το λόγο αυτό η τυχόν επιβάρυνση του Κραπκού Προ¬ 
ϋπολογισμού, δεν είναι δυνατό να εκπμηθεί. 

Η απόφαση αυτή αρχίζει να ισχύει από την δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 44251/ΔΕΚΟ 2470 (4) 

Ορισμός εκπροσώπων του ΤΕΕ στην Οικονομική και 
Κοινωνική Επιτροπή. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το άρθρο 6 παρ. 2 του Ν.2232/31.8.1994 «Σύσταση 4. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15607 


Οικονομικής και Κοινωνικής Επιτροπής και άλλες δια¬ 
τάξεις». 

2. Το Ν. 1558/1985 «Κυβέρνηση και Κυβερνητικά Όργα¬ 
να» άρθρο 29* το οποίο προστέθηκε με το άρθρο 27 του 
Ν.2081/1992. 

3. Το υπ’ αριθμ. 3000/1033/8.12.98 έγγραφο ΟΚΕ. 

4. Το υπ’ αριθμ. 29661/3.12.98έγγραφοτουΤεχνικού Ε¬ 
πιμελητηρίου Ελλάδας. 

5. Το απόσπασμα Πρακτικών της 144/4.12.98 συνεδρία¬ 
σης της εκτελεστικής επιτροπής, αποφασίζουμε: 

[. Ορίζουμε τακτικό μέλος στην Οικονομική και Κοινωνι¬ 
κή Επιτροπή (ΟΚΕ) τον Χρήστο Σπίρτζη, Ηλεκτρολόγο - 
Μηχανολόγο, και αναπληρωματικό μέλος τον Χαράλαμπο 
Φωτόπουλο, Μηχανολόγο Μηχανικό. 

II. Η απόφαση αυτή ναδημοσιευθείστην Εφημερίδατης 
Κυβερνήσεως. 

Αθήνα, 23 Δεκεμβρίου 1998 

ΟΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-Φ- 

Αριθ. 2079701/8718/0022 (5) 

Υπερωριακή Απασχόληση Υπαλλήλων Ε.Ο.Τ. Β’ Εξα¬ 
μήνου. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 «Α¬ 
ναπροσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (ΦΕΚ57/Α/18.3.98). 

2. Το ΠΔ 27/1.2.96 «περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας και Τεχνολογίας 
και Εμπορίου, στο Υπουργείο Ανάπτυξης» (ΦΕΚ 
19/Α/1.2.96). 

3. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών «(ΦΕΚ 244/Α/25.9.96). 

4. Το Π .Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης (ΦΕΚ 241/Α/97). 

5. Την με αριθ. 2022941/2297/0022/7.4.98 απόφαση Υ¬ 
φυπουργού Οικονομικών «Κοινοποίηση των διατάξεων 
του άρθρου 15 του Ν. 2592/1998 για υπερωριακή εργα¬ 
σία». 

6. Τη με αριθ. 2026439/3480/0022/30.5.97 Κοινή Υπουρ¬ 
γική Απόφαση «Επέκταση των διατάξεων του Ν. 2470/97 
στο προσωπικό με σχέση εργασίας ιδιωτικού δικαίου που 
απασχολείται στο Δημόσιο, Ν.Π.Δ.Δ. και Ο.Τ.Α.». 

7. Τη με αριθ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.96). 

8. Το με αριθ. 504356/1.9.98 έγγραφο του Γενικού 
Γραμματέα ΕΟΤ «Υπερωριακή απασχόληση υπαλλήλων 
Ε.Ο.Τ. Β’ Εξαμήνου 1998». 

9. Το γεγονός ότι στον τακτικό προϋπολογισμό του 
Ε.Ο.Τ. έτους 1998 για την αποζημίωση για την υπερωρια- 
κή απασχόληση του προσωπικού για το Β’ εξάμηνο υπάρ¬ 
χει εγγεγραμμένο υπόλοιπο ποσού δρχ. 248.000.000 
στους ΚΑ 0261 (δρχ. 129.000.000) και 0263 (δρχ. 
119.000.000). 

10. Η ανάγκη λειτουργίας των γραφείων της Υπουργού 
Ανάπτυξης, του Γενικού Γραμματέα Ε.Ο.Τ. καθώς και του 
Προέδρου Ε.Ο.Τ., αποφασίζουμε: 


Εγκρίνουμε την υπερωριακή απασχόληση Β’ Εξαμήνου 
έτους 1998 για τους υπαλλήλους του Ελληνικού Οργανι¬ 
σμού Τουρισμού, που υπηρετούν στα γραφεία της Υ¬ 
πουργού Ανάπτυξης, του Γενικού Γραμματέα Ε.Ο.Τ., κα¬ 
θώς και του Προέδρου Ε.Ο.Τ., ως εξής: 

1. Για έναν (1) υπάλληλο που απασχολείται στο γραφείο 
της Υπουργού Ανάπτυξης μέχρι ενενήντα (90) ώρες κατά 
μήνα και για έξι μήνες, από τις οποίες (30) ημερήσιες, 
τριάντα (30) νυκτερινές και τριάντα (30) εξαιρέσιμων ημε¬ 
ρών καθώς και για έναν (1) οδηγό του Υπουργείου Ανά¬ 
πτυξης μέχρι εβδομήντα (70) ώρες κατά μήνα και έξι μή¬ 
νες, από τις οποίες τριάντα (30) ώρες ημερήσιες, δέκα 
(10) ώρες νυκτερινές και τριάντα (30) εξαιρέσιμες. 

2. Για κάθε ένα από τους ένδεκα (11) υπαλλήλους που 
απασχολούνται στο γραφείο του Γενικού Γραμματέα 
Ε.Ο.Τ. (8 Διοικητικοί, 2 οδηγοί, 1 κλητήρας) μέχρι ενενή¬ 
ντα (90) ώρες κατά μήνα και για διάστημα έξι μηνών, από 
τις οποίες τριάντα (30) ημερήσιες, τριάντα (30) νυκτερι¬ 
νές και τριάντα (30) εξαιρέσιμων ημερών. 

3. Γιαδύο (2) υπαλλήλους που απασχολούνται στο γρα¬ 
φείο του προέδρου του Ε.Ο.Τ. μέχρι πενήντα (50) ώρες 
κατά μήνα και για έξι μήνες, από τις οποίες σαράντα (40) 
ημερήσιες και δέκα (10) εξαιρέσιμων ημερών. 

4. Για ένα (1) υπάλληλο που απασχολείται στο γραφείο 
του Προέδρου ΕΟ.Τ. μέχρι ενενήντα (90) ώρες κατά μή¬ 
να για διάστημα έξι μηνών από τις οποίες τριάντα (30) η¬ 
μερήσιες, τριάντα (30) νυκτερινές και τριάντα εξαιρέσι¬ 
μων ημερών. 

5. Για κάθε ένα από τους τρεις (3) μονίμους υπαλλήλους 
που απασχολούνται στο Θυρωρείο του Ε.Ο.Τ. μέχρι εξή¬ 
ντα (60) ώρες κατά μήνα και για ένα εξάμηνο, από τις ο¬ 
ποίες τριάντα (30) ημερήσιες, είκοσι (20) νυκτερινές και 
δέκα εξαιρέσιμων ημερών. 

Ο επιμερισμός των δικαιουμένων ωρών κάθε υπαλλή¬ 
λου θα καθορισθεί με απόφαση του Γενικού Γ ραμματέα 
Ε.Ο.Τ. ανάλογα με τις ανάγκες της κάθε Διεύθυνσης και 
υπηρεσίας. 

Η παρούσα η οποία ισχύει ένα μήνα πριν από την έκδοσή 
της, να δημοσιευθεί στην Εφημερίδα της Κυβερνήσεως. 

Αθήνα, 30 Ιουλίου 1998 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 

-Φ- 

Αριθ. 2082867/9046/0022 (6) 

Έγκριση υπερωριακής εργασίας, του μόνιμου προσωπι¬ 
κού, που υπηρετεί σε υπηρεσίες της Γ ενικής Γ ραμμα- 
τείας Δημ. Έργων του ΥΠΕΧΩΔΕ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 2592/98 (ΦΕΚ 
57/Α/18.3.98) «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις». 

2. Τις εγκεκριμένες πιστώσεις σε βάρος του τακτικού 
προϋπολογισμού της ΓΓΔΕ έτους 1998 (κ.α.ε. 0511 
161.900.000 δρχ.). 

3. Την ανάγκη υπερωριακής εργασίας, του μονίμου προ- 

σωπικού που υπηρετεί σε υπηρεσίες της ΓΓΔΕ του ΥΠΕ- 
ΧΩΔΕ. 

4. Την αριθ. 1107147/1239/0006 Λ /4.10.1996 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

5. Τις διατάξεις του αρ. 40 του Ν. 849/78, όπως συμπλη¬ 
ρώθηκε με το αρ. 8 του Ν. 2129/93, περί αναδρομικότητας 
των αποφάσεων. 

6. Με την απόφαση αυτή προκαλείται δαπάνη σε βάρος 
του τακτικού προϋπολογισμού για το έτος 1998 η οποία 
θα βαρύνει το φορέα 31 -120 της ΓΓΔΕ που αναλύεται ως 
εξής: ΚΑΕ 0511:139.703.000 δρχ., αποφασίζουμε: 

Εγκρίνουμε την υπερωριακή εργασία του μονίμου προ¬ 
σωπικού, που υπηρετεί στις κατωτέρω υπηρεσίες, της 
ΓΓΔΕ του ΥΠ ΕΧΩΔΕ ως εξής: 

1. Ειδική Υπηρεσία Δημοσίων Έργων/ΠΑΘΕ (ΕΥΔΕ/ΠΑ- 
ΘΕ) 

Υπερωριακή εργασία από 1.7.98 έως 31.12.98 για: 

- επίβλεψη εργασιών 30 εργολαβιών, το μεγαλύτερο 
μέρος των οποίων εκτελείται σε δύο (2) βάρδιες. 

- σύνταξη τευχών και διαδικασία διαγωνισμού πέντε (5) 
έργων συνολικού προϋπολογισμού 88,9 δις δρχ. 

- ολοκλήρωση τευχών δημοπράτησης μέχρι τέλος 1998 
δύο (2) έργων (Κ5της ΕΠΠ και υπογειοποίηση Κατερίνης) 
συνολικού προϋπολογισμού 46,5 δις δρχ. 

- ολοκλήρωση προεργασιών για δημοπράτηση εργολα¬ 
βιών «σκούπα» συνολικού προϋπολογισμού 25 δις δρχ. 
και 

- έλεγχο και οριστικοποίηση μελετών των προς ανάθε¬ 
ση έργων και ανατεθειμένων. 

132 υπάλληλοι, 48.840 ώρες υπερωριακής εργασίας, 
με συνολική δαπάνη 60.090.000 δρχ. 

2. Ειδική Υπηρεσία Δημοσίων Έργων Μεγάλων Έργων 
Δυτικής Ελλάδας (ΕΥΔΕ/ΜΕΔΕ) 

Υπερωριακή εργασία, από 1.7.98 έως 31.12.98 για: 

- Ταχεία και εντός συγκεκριμένων χρονικών ορίων πε- 
ραίωση των εκτελούμενων έργων και μελετών της ΕΥ- 
ΔΕ/ΜΕΔΕ, 

- ποιοτικό έλεγχο και επίβλεψή τους, 

- σύνταξη τευχών δημοπράτησης και ανάθεσης έργων 
και 

- ευρεία μηχανοργάνωση της ΕΥΔΕ/ΜΕΔΕ. 

44 υπάλληλοι, 14.310 ώρες υπερωριακής εργασίας, με 
συνολική δαπάνη 17.721.000 δρχ. 

3. Ειδική Υπηρεσία Δημοσίων Έργων (ΕΥΔΕ) Αεροδρο¬ 
μίων Νοτίου Ελλάδας Υπερωριακή εργασία από 1.7.98 έ¬ 
ως 31.12.98 για: 

- έλεγχο μεγάλου αριθμού μελετών 

- σύνταξη τευχών δημοπράτησης 

-διεξαγωγή δημοπρασιών 

- επίβλεψη εργολαβιών. 

Τα περισσότερα έργα εκτελούνται στο νησιωτικό χώρο 
σε δύσκολες συνθήκες. 

38 υπάλληλοι, 10.560 ώρες υπερωριακής εργασίας, με 
συνολική δαπάνη 12.615.000 δρχ. 

4. Ειδική Υπηρεσία Δημοσίων Έργων Αχελώου (ΕΥ- 
ΔΕ/Αχελώου) 


Υπερωριακή εργασία από 1.7.98 έως 31.12.98 για: 

- επίβλεψη έργων εθνικού επιπέδου στο Φράγμα Συκιάς 
και στη Σήραγγα Εκτροπής Αχελώου προς Θεσσαλία, ερ¬ 
γολαβίες που έχουν εντατικοποιηθεί. 

17 υπάλληλοι, 5.010 ώρες υπερωριακής εργασίας, με 
συνολική δαπάνη 6.111.000 δρχ. 

5. Ειδική Υπηρεσία Δημοσίων Έργων Συγκοινωνιακών 
Έργων Αττικής (ΕΥΔΕ/ΣΕΑ) 

Υπερωριακή εργασία από 1.7.98 έως 31.12.98 για: 

- εργασίες επίβλεψης προδρόμων εργασιών, που έχουν 
αποκλειστική προθεσμία παράδοσης και η κατασκευή 
των οποίων διαρκεί από 7.00 έως 20.00 (για το έργο Ε- 
λευθ. Λεωφόρος Ελευσίνας - Σταυρού - Σπάτων & Δυτ. 
Περιφ. Λεωφ. Υμηττού). 

- εργασίες οριοθέτησης απαλλοτριωθέντων γηπέδων, 
έλεγχος κτηματολογίων, καταγραφή μετρητών Ο ΚΩ και 
επικείμενων ακινήτων/παράδοση ειδοποιητηρίων έξω¬ 
σης σε ιδιοκτήτες απαλλοτριωθέντων ακινήτων. Οι ανω¬ 
τέρω εργασίες γίνονται τις απογευματινές ώρες από 
16.00 έως 20.00 ώστε να παρευρίσκονται οι ιδιοκτήτες, 
και αφορούν πέραν του προαναφερόμενου έργου ΕΛΕΣΣ 
και ΔΠΛΥ και επιπλέον την γέφυρα Ρίου - Αντιρρίου. 

28 υπάλληλοι, 7.800 ώρες υπερωριακής εργασίας, με 
συνολική δαπάνη 9.387.000 δρχ. 

6. Ειδική Υπηρεσία Δημοσίων Έργων Οδικών Σηράγγων 
Υπογείων Έργων (ΕΥΔΕ/ΟΣΥΕ) 

Υπερωριακή εργασία από 1.7.98 έως 31.12.98 για: 

- εποπτεία, έλεγχο και έγκριση μελετών για τα έργα: 
Φράγμα Ευήνου - Σήραγγα Ευήνου Μόρνου και Η/Μ ε¬ 
γκαταστάσεις φράγματος και σήραγγος, αντιμετώπιση 
κατολισθήσεων περιοχής Ευήνου, οδοποιία περιοχής Ευ¬ 
ήνου - Σήραγγας Τυμφρηστού, παράκαμψη Ναυπάκτου, 
Σήραγγα Ραψομμάτη, ΣήραγκαΑγ. Ηλία κ.τλ. 

- άσκηση καθηκόντων Δ/νουσας Υπηρεσίας για τα έργα: 
Τεχνικού Συμβούλου (Ευήνου - Οδοσηράγγων) υπηρε¬ 
σίες για επιτάξεις, απαλλοτριώσεις, επιτροπή παρακο¬ 
λούθησης έργων κ.λπ. 

45 υπάλληλοι, 12.780 ώρες υπερωριακής εργασίας, με 
συνολική δαπάνη 15.489.000 δρχ. 

7. Ειδική Υπηρεσία Δημοσίων Έργων Αποχέτευσης και 
Επεξαργασίας Λυμάτων Μείζονος Περιοχής Θεσσαλονί¬ 
κης (ΕΥΔΕ/Θεσσαλονίκης) 

Υπερωριακή εργασία από 1.7.98 έως 31.12.98 για: 

- έλεγχο λειτουργίας εγκατάστασης επεξεργασίας λυ¬ 
μάτων Θεσσαλονίκης καθόλο το 24ωρο, όλες τις ημέρες 
του μήνα. 

- επίβλεψη κατασκευής εγκατάστασης επεξεργασίας 
λυμάτων και αγωγού διάθεσης λυμάτων σε πλήρη βάση 6 
ημέρες την εβδομάδα. 

33 υπάλληλοι, 10.200 ώρες υπερωριακής εργασίας, με 
συνολική δαπάνη 12.276.000 δρχ. 

8. Σώμα Επιθεωρητών Δημοσίων Έργων 

Υπερωριακή εργασία από 1.7.98 έως 31.12.98 για: 

-Τακτικές και έκτακτες επιθεωρήσεις των υπηρεσιών 

και των έργων ολόκληρης της επικράτειας με την απαραί¬ 
τητη διοικητική μέριμνα από το τμήμα διοικητικής στήρι¬ 
ξης επιεθωρητών Δ.Ε. 

9 υπάλληλοι, 4.680 ώρες υπερωριακής εργασίας, με συ¬ 
νολική δαπάνη 6.014.000 δρχ. 

Η απόφαση αυτή εκδίδεται σε πρώτη εφαρμογή του Ν. 
2470/97 και να δημοσιευθεί στην Εφημερίδα της Κυβερ- 
νήσεως. 

Αθήνα, 23 Δεκεμβρίου 1998 

ΟΙ ΥΠΟΥΡΓΟ! 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚ. ΧΡΙΣΤΟΔΟΥΛΑΚΗΣ Κ. ΛΑΛΙΟΤΗΣ 

-φ- 

Αριθ. 1144191/1490/ΔΕ /Α 1 (7) 

Ανακαθορισμός της καθ’ ύλην αρμοδιότητας των Περιφε¬ 
ρειακών Ελεγκτικών Κέντρων (Π.Ε.Κ.) του Υπουργείου 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 2 και 4 του άρθρου 3 
του Ν. 2343/1995 «Αναδιοργάνωση υπηρεσιών του Υ¬ 
πουργείου Οικονομικών και άλλες διατάξεις» (ΦΕΚ Α' 
211 ). 

2. Τις διατάξεις του Π.Δ. 280/1997 «Οργάνωση των Ελε¬ 
γκτικών Κέντρων» (ΦΕΚ Α' 203). 

3. Την απόφασή μας αριθ. 1134591/2264/Α0006/ 
2.12.1998 (ΦΕΚ 1244/Β/10.12.1998) με την οποία ορίστη¬ 
κε ως ημέρα έναρξης λειτουργίας των Περιφερειακών Ε¬ 
λεγκτικών Κέντρων η 1η Ιανουάριου 1999. 

4. Την ανάγκη ανακαθορισμού της καθ’ ύλην αρμοδιό¬ 
τητας των Περιφερειακών Ελεγκτικών Κέντρων (Π.Ε.Κ.) 
του Υπουργείου Οικονομικών, για την αποτελεσματική ά¬ 
σκηση του ελεγκτικού έργου. 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α 137), όπως προ- 
βλέφθηκε με το άρθρο 27 του Ν. 2081/1992 και τροπο¬ 
ποιήθηκε με το άρθρο 1 παρ. 2α του Ν. 2469/1997 (ΦΕΚ 
Α'38). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ανακαθορίζουμε την καθ’ ύλην αρμοδιότητα των Περι¬ 
φερειακών Ελεγκτικών Κέντρων του Υπουργείου Οικονο¬ 
μικών, ως ακολούθως: 

1. Στην αρμοδιότητα τακτικού (οριστικού) φορολογικού 
ελέγχου των Περιφερειακών Ελεγκτικών Κέντρων υπάγο¬ 
νται οι ανέλεγκτες υποθέσεις επιτηδευματιών και φορο¬ 
λογούμενων γενικά που αφορούν διαχειριστικές περιό¬ 
δους που έκλεισαν εντός του έτους 1997, με ετήσια ακα¬ 
θάριστα έσοδα από 350.000.001 μέχρι και 2.000.000.000 
δραχμές, καθώς και όλες οι ανέλεγκτες υποθέσεις των ί¬ 
διων επιτηδευματιών και φορολογούμενων που αφορούν 
προηγούμενες διαχειριστικές περιόδους, ανεξάρτητα α¬ 
πό το ύψος των ετήσιων ακαθάριστων εσόδων. 

2. Από την αρμοδιότητα τακτικού (οριστικού) φορολο¬ 
γικού ελέγχου των Περιφερειακών Ελεγκτικών Κέντρων 
εξαιρούνται οι πιο κάτω υποθέσεις: 

α) Γεωργικών Συνεταιρισμών και Ενώσεων αυτών, 
β) Φορολογίας πλοίων, καθώς και όλες οι υποθέσεις 
λοιπών φορογογιών που σχετίζονται με τις υποθέσεις αυ¬ 
τές. 

3. Οι λοιπές αρμοδιότητες των Περιφερειακών Ελεγκτι¬ 
κών Κέντρων ως προς τη διενέργεια προληπτικού και 
προσωπικού φορολογικού ελέγχου, καθώς και επανελέγ¬ 


χου, παραμένουν, όπως αυτές έχουν ορισθεί με τις δια¬ 
τάξεις των παραγράφων 2 και 5 του άρθρου 3 του Ν. 
2343/1995 και το Π.Δ. 280/1997. 

4. Στην αρμοδιότητα των Περιφερειακών Εκεγκτικών 
Κέντρων υπάγεται και η έκδοση των φύλλων ελέγχου, των 
πράξεων προσδιορισμού του φόρου και των λοιπών κα- 
ταλογιστικών πράξεων, που αφορούν τις υποθέσεις των 
προηγούμενων παραγράφων, η περαιτέρω διαδικασία ε¬ 
πίλυσης των σχετικών φορολογικών διαφορών, καθώς και 
η βεβαίωση των καταλογιζόμενων διαφορών φόρων, πρό¬ 
σθετων φόρων, προσαυξήσεων, τελών, εισφορών και των 
προστίμων, με τη σύνταξη και αποστολή στις αρμόδιες 
ΔΟΥ των οικείων χρηματικών καταλόγων, κατά τις ισχύ- 
ουσες διατάξεις. 

5. Κατά την άσκηση των αρμοδιοτήτων των προηγού με¬ 
νών παραγράφων, οι προϊστάμενοι των Περιφερειακών Ε¬ 
λεγκτικών Κέντρων εξομοιώνονται με τον προϊστάμενο 
ΔΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

Αριθ. 2082403/11518/0025 (8) 

Αύξηση ανωτάτου ορίου "έκδοσης εγγυητικών επιστο¬ 
λών από την Γ ενική Τράπεζα της Ελλάδος Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 1 του άρθρου τρίτου 
του νόμου 2441/96 (Α 256/96) «Κύρωση της από 8.8.96 
Σύμβασης μεταξύ του Ελληνικού Δημοσίου και της Εθνι¬ 
κής Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α. 128/88). 

3. Την αριθμ. 2000019/13/0004/2.1.97 απόφαση του Υ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γ ραμματέα κ.λπ.». 

4. Την απόφασή μας 2028691/4534/3.8.95 «Καθορισμός 
ανωτάτου ορίου έκδοσης εγγυητικών επιστολών από τις 
Τράπεζες που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λπ. 

5. Το από 9.12.98 έγγραφο της ανωτέρω Τράπεζας με 
το οποίο ζητά αύξηση του ανωτάτου ορίου έκδοσης των 
εγγυητικών επιστολών της από 84.000.000.000 που έχει 
καθοριστεί με την αριθμ. 2041861/5204/0025/11.6.97 α¬ 
πόφασή μας σε 127.000.000.000 δρχ. 

6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Καθορίζουμε το ανώτατο όριο έκδοσης Εγγυητικών Ε- 
πιστολώντης Γ ενικής Τράπεζας της Ελλάδος Α.Ε. στο πο¬ 
σό των δρχ. 120.000.000.000 εκατόν είκοσι δισεκατομμυ¬ 
ρίων με τους όρους και τις προϋποθέσεις βάσει των οποί- 

ων παρέχονται από τις Τράπεζες που λειτουρογύν στην 
Ελλάδα εγγυήσεις στο Δημόσιο και τα Νομικά Πρόσωπα 
Δημοσίου Δικαίου για εκτέλεση έργων προμήθειες κ.λπ. 
(απόφασή μας 2028691/4534/3.8.95). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Δεκεμβρίου 1998 

Με εντολή Υπουργού 
Η Γενική Διευθύντρια 
ΑΡΕΤΗ ΑΣΗ ΜΑΚΟΠΟΥΛΟΥ 

-φ- 

Αριθ. 1124473/4183/Β0011 (9) 

Προσδιορισμός Κρατικής Επιχορήγησης της Επιτροπής 
Ολυμπίων και Κληροδοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 9 παρ. 1 του Α.Ν. 1920/39 «Περί τροποποι- 
ήσεως, συμπληρώσεως και Κωδικοποιήσεως των διατά¬ 
ξεων περί διοικήσεως της υπό του Ευαγγέλου Ζάππα κα- 
ταληφθείσης εις το Έθνος Περιουσίας». 

2. Τον Ν. 253/43 «Περί αυξήσεως της προς την Επι¬ 
τροπή Ολυμπίων και Κληροδοτημάτων επιχορηγήσεως 
του Δημοσίου από το οικοδομικό έτος 1943-44 και εφε¬ 
ξής». 

3. Το άρθρο μόνο του Α.Ν. 585/1968 «Περί καταργήσε- 
ως διατάξεων καθοριζουσών κατώτατα όρια επιχορηγή- 
σεως εκ του κρατικού προϋπολοισμού προς τα Νομικά 
Πρόσωπα Δημοσίου και Ιδιωτικού Δικαίου, Οργανισμούς 
και Ιδρύματα». 

4. Το γεγονός ότι στον προϋπολογισμό εξόδων του τρέ¬ 
χοντος έτους του Υπουργείου Οικονομικών και στο Φ 
23110 ΚΑΕ 2479 έχει αναγραφεί πίστωση ποσού δραχμών 
πεντακοσίων χιλιάδων (500.000 δρχ.) για επιχορήγηση 
της Επιτροπής Ολυμπίων και Κληροδοτημάτων. 

5. Την 1002298/33/0006Α/8.1.97 απόφαση του Υπουρ¬ 
γού Οικονομικών με την οποία μεταβιβάστηκε η εξουσία 
υπογραφής «Με Ε.Υ.» στους Προϊσταμένους των Δ/νσε- 
ων του Υπουργείου Οικονομικών, αποφασίζουμε: 

Προσδιορίζουμε την προς την Επιτροπή Ολυμπίων και 
Κληροδοτημάτων Κρατική Επιχορήγηση για το έτος στο 
ποσό των 500.000 (πεντακοσίων χιλιάδων) δραχμών, για 
τη συντήρηση του Ζαππείου Μεγάρου και του κήπου αυ¬ 
τού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 
Μ ε εντολή Υπουργού 
Η Προίσταμένη 
ΑΙΚ. ΠΑΥΛΟΠΟΥΛΟΥ 

-♦- 

Αριθμ. 14956 (10) 

Αντικατάσταση μέλους του Διοικητικού Συμβουλίου της 
Α.Ε. «Εθνικό Δίκτυο Έρευνας και Τεχνολογίας (Ε- 
ΔΕΤ)». 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 3 παρ. 5 του Ν. 1514/85 «Α¬ 


νάπτυξη της Επιστημονικής και Τεχνολογικής Έρευνας» 
(ΦΕΚ 13τευχ. Α). 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

3. Το Π.Δ. 27/96 (ΦΕΚ 19/Α/1996) «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

4. Τα άρθρα 9 παραγρ. 1 και 41 του Π.Δ. 29/98 «Σύστα¬ 
ση Ανώνυμης Εταιρείας με την επωνυμία «ΕΘΝΙΚΟ ΔΙ¬ 
ΚΤΥΟ ΕΡΕΥΝΑΣ ΚΑΙ ΤΕΧΝΟΛΟΓΙΑΣ Α.Ε.» (ΦΕΚ 34/Α/98). 

5. Την υπ’ αριθμ. 8309/10.7.98 Απόφαση του Υπουργού 
Ανάπτυξης για τη συγκρότηση πρώτου Διοικητικού Συμ¬ 
βουλίου της Α.Ε. «Εθνικό Δίκτυο Έρευνας και Τεχνολο¬ 
γίας (ΕΔΕΤ)». 

6. Την υπ’ αριθμ. 12240/ΕΦΑ 1846/22.10.1998 παραίτη¬ 
ση μέλους του Δ.Σ. Τριανταφύλλη Βασίλη, αποφασίζου¬ 
με: 

Αντικαθιστούμε τον Τριανταφύλλη Βασίλη μέλος του 
πρώτου Διοικητικύ Συμβουλίου της Εταιρείας «ΕΘΝΙΚΟ 
ΔΙΚΤΥΟ ΕΡΕΥΝΑΣ ΚΑΙ ΤΕΧΝΟΛΟΓΙΑΣ Α.Ε.», με την Ψιακ- 
κή Ξανθή, Προίσταμένη Τμήματος Πληροφορικής της 
Δ/νσης Πληροφορικής και Οργάνωσης της ΓΓΕΤ. 

Το ανωτέρω Δ.Σ. εκπροσωπεί την εταιρεία και λειτουρ¬ 
γεί σύμφωνα με τις διατάξεις του Π.Δ. 29/98. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1998 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

-φ- 

Αριθμ. 26541/Ζ/5072 (11) 

Ορισμός εκκαθαρισμού αποδοχών και δαπανών μισθω¬ 
μένων ακινήτων του Εθνικού Συμβουλίου Ραδιοτηλεό¬ 
ρασης. 

Ο ΥΠΟΥΡΓΟΣ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 2 του Ν. 1866/1989 (ΦΕΚ 
222 Α) «Ίδρυση Εθνικού Συμβουλίου Ραδιοτηλεοράσεως 
και παροχής αδειών για την ίδρυση και λειτουργία τηλεο¬ 
πτικών σταθμών», όπως τροποποιήθηκε με το άρθρο 1 
του Ν. 2173/1993 (ΦΕΚ 208 Α) «Ανασυγκρότηση Εθνικού 
Συμβουλίου Ραδιοτηλεόρασης, Ίδρυση της Εθνικής Επι¬ 
τροπής Ηλεκτρονικών Μέσων Επικοινωνίας και άλλες δια¬ 
τάξεις». 

2. Τις διατάξεις του Π.Δ. 213/1995 (ΦΕΚ 112 Α) «Για την 
οργάνωση και λειτουργία του ΕΣΡ». 

3. Τις διατάξεις του Ν. 2362/1995 «Περί Δημοσίου Λογι¬ 
στικού, ελέγχουτωνδαπανώντου Κράτους και άλλες δια¬ 
τάξεις». 

4. Την αριθμ. 102131/4187/8.9.77 απόφαση του Γενικού 
Λογιστηρίου του Κράτους «Περί τροποποιήσεως της α- 
ριθμ. 194902/1969 απόφασης». 

5. Τις διατάξεις του άρθρου 27 του Ν. 2081/1992 (ΦΕΚ 
154 Α) «Ρύθμιση του θεσμού των Επιμελητηρίων και άλ¬ 
λες διατάξεις» με το οποίο προστέθηκε το άρθρο 29 στο 
Ν. 1558/1985 «Κυβέρνηση και Κυβερνητικά Όργανα» ό¬ 
πως αντικαταστάθηκετο άρθρο 1 παράγραφος 2α του Ν. 
2469/1997, αποφασίζουμε: 

Ορίζουμε ως εκκαθαριστή των μισθών και επιμισθίων 

των υπαλλήλων και των μισθωμάτων τωνακινήτων του 
ΕΣΡ την Κωνοταντία Μάγειρα, μόνιμη υπάλληλο με βαθ¬ 
μό Α'του κλάδου ΠΕΙ Διοικητικός, Διευθύντρια Οικονομι¬ 
κών Υπηρεσιών του Υπουργείου Τύπου και Μέσων Μαζι¬ 
κής Ενημέρωσης, με αναπληρώτρια αυτής την Έλλη Νι- 
κολαίδου, μόνιμη υπάλληλο με βαθμό Α'του Κλάδου ΠΕ2 
Τύπου του Υπουργείου Τύπου και Μέσων Μαζικής Ενημέ¬ 
ρωσης. 


Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στη ν Εφημερίδα της 
Κυβερνήσεως. 

Αθήνα, 28 Δεκεμβρίου 1998 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

- Βασ. Όλγας 188, 1ος όρ.-Τ.Κ. 546 55 (031) 423 956 

ΓΊΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω πρσσαύξηση 100 δρχ. ανό θσέλιδο ή μέρος αστού | 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' {Υπουργικές αποφάσεις κ.λπ.) 

Ρ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π,Δ.Δ, (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

60.000 δρχ. 

3.000 δρχ. 

70.000 - 

3.500 »> 

15.000 » 

750 » 

70.000 - 

3.500 » 

30.000 » 

1.500 » 

15.000 - 

750 » 

5.000 - 

250 - 

10.000 » 

500 » 

3.000 » 

150 » 

10.000 » 

500 - 

250.000 >» 

12.500 - 

250.000 » 

12.500 » 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















